Ved kysten ligger det ruiner fra oldtidens Hykkara, den eneste kjente innfødte sikanske bosetningen ved kysten i oldtiden, antagelig en fiskelandsby. Den ble erobret av grekere fra Athen i 415 f.Kr. under Peloponneskrigen. Byen fikk deretter en gresktalende befolkning og kultur i antikken, og en av de som er kjent fra å ha blitt født her er den berømte hetæren Lais som ble solgt som slave, men siden slo seg opp i Korint og Athen.